< Cisco

Switchek alapértelmezett protokolljai

Szerző: Sallai András

Copyright © Sallai András, 2017

Licenc: GNU Free Documentation License 1.3

Web: http://szit.hu

Bevezetés

Néhány protokoll, amelyek egy Cisco switchen alapértelmezetten be vannak kapcsolva.

CDP

A CDP, a Cisco Discovery Protocol rövidítése. A szomszédok felderítésére létrehozott protokoll.

Kikapcsolható:

S1(config)#no cdp run

Ellenőrizhető a következő parancsokkal:

S1#show cdp

S1#show cdp neighbors

S1#show cdp neighbors detail

DTP

A DTP a Dynamic Trunking Protocol rövidítése. Az egyes switchek trönk portjai ezzel a protokollal egyeztetnek, és válnak maguk is trönkké (802.1Q trunk) vagy éppen nem válnak azzá.

A DTP a következő módokban működik: : on, auto, desirable.

Kikapcsolás:

S1(config-if)#switchport nonegotiate

Tulajdonképpen a trunk móddal együtt szoktuk használni:

S1(config-if)#switchport mode trunk
S1(config-if)#switchport nonegotiate

De ha átkapcsolunk access módba akkor is ki lesz kapcsolva:

S1(config-if)# switchport mode access

Ha irányított portmódba kapcsolunk egy portot, akkor is kikapcsoljuk:

S1(config-if)# no switchport

Milyen mód beállítása esetén jön létre két egymás melletti switch esetén? Mikor jön létre trönk és mikor nem?

A módok beállítását a következő paranccsal kezdjük:

S1(config-if)#switchport mode ...

Utána trunk, access, dynamic auto és dynamic desirable következhet. Hogy mikor jön létre trönk a két kapcsoló között ezt vesszük szemügyre, a következőkben. A két egyenlőségjel (==) egy kapcsolót jelöl. A kötőjelek (---) szimpla vezetéket.

access
g0/1 g0/1
==----------------------------==
dynamic auto dynamic auto

trunk (létrejön)
g0/1 g0/1
==----------------------------==
dynamic auto dynamic desirable

trunk (létrejön)
g0/1 g0/1
==----------------------------==
dynamic desirable dynamic desirable

trunk (létrejön)
g0/1 g0/1
==----------------------------==
dynamic auto trunk
vagy
dynamic desirable

access
g0/1 g0/1
==----------------------------==
dynamic auto access
vagy
dynamic desirable

STP

Az STP a Spanning Tree Protocol rövidítése. Feszítőfa protokoll a hurkok elkerülésére lett kitalálva. Redundáns kapcsolatok esetén előfordulhat, hogy egy keret körbe körbe jár a kapcsolók között. Ezen segít a feszítőfa protokoll. Alapértelmezetten be van kapcsolva, és néha szeretnénk kikapcsolni.

Kikapcoslása:

S1(config)#no spanning-tree vlan 1